ועדת הכלכלה, כנסת 23, פרוטוקול מספר 160, 2020-12-21 10:30

יבגני סובה: בוקר טוב לכולם.

יבגני סובה: היום 21 בדצמבר.

יבגני סובה: אני פותח את ישיבת ועדת הכלכלה בנושא: הצעת תקנות הסדרת פעילות חברות דירוג האשראי (הוראת שעה), התשפ"א–2020.

יבגני סובה: אנחנו נתחיל.

יבגני סובה: קודם כול, יש לנו נציגים של רשות ניירות ערך, נכון?

יבגני סובה: אז תציגו, בבקשה, את הנושא.

יבגני סובה: וכמובן גם נשמע אם יש מישהו שרוצה להתייחס.

יבגני סובה: בבקשה.

יבגני סובה: רק תציגו את עצמכם לפרוטוקול.

 << אורח >> עודד שפירר: בוקר טוב.

 << אורח >> עודד שפירר: שמי עודד שפירר.

 << אורח >> עודד שפירר: אני מנכ"ל רשות ניירות ערך.

 << אורח >> עודד שפירר: תודה לוועדה שהזמינה אותנו היום.

 << אורח >> עודד שפירר: אנחנו, למעשה, במסגרת הגשת תקציב לוועדת הכספים שתהיה בשעה הקרובה יחד עם סט ארוך של תקנות להפחתת אגרות.

 << אורח >> עודד שפירר: אחד מהסטים של התקנות צריך להיות מאושר בוועדת הכלכלה.

 << אורח >> עודד שפירר: למעשה, בעקבות הצטברות של עודף אגרות שיש לרשות מגבייה בשנים 2017 עד 2020, אנחנו רוצים להחזיר לחברות שמשלמות, לחברות ויחידים שמשלמים לנו אגרות, בדמות הפחתה של 10% באגרות בכל שנה מהשנים 2021 עד 2023.

 << אורח >> עודד שפירר: והתקנות שמונחות בפניכם הן למעשה תקנות שמהותן הן הפחתה של 10% באגרה השנתית של הגוף המפוקח.

יבגני סובה: בסדר גמור.

יבגני סובה: אם אתם רוצים להחזיר, אז לא צריך למנוע את החזר.

יבגני סובה: אז אתם רוצים להתחיל להקריא או שאנחנו נשמע מישהו בזום שרוצה להתייחס?

אורית שרייבר: כן.

יבגני סובה: בבקשה.

יבגני סובה: רק אם מישהו רוצה, תגידו את השם ונתייחס ונעבור להקראה.

יבגני סובה: אין.

יבגני סובה: זה דבר נדיר לראות בוועדת הכלכלה שאף אחד לא רוצה להתייחס.

 << אורח >> עודד שפירר: כשבאים להפחית מהם מההתנגדות - - -

יבגני סובה: כששומעים החזר, אז אנחנו מייד עוברים.

יבגני סובה: טוב.

יבגני סובה: חברים, אז בואו נעבור להקראת התקנות, ואני מניח שאין פה מישהו שירצה לבוא להצביע.

יבגני סובה: ואם אדוני יושב-ראש הקבוע של ועדת הכלכלה יחזור לדיון, אז כמובן שאני אצטרף גם להצבעה שלו.

יבגני סובה: בבקשה, בוא נתחיל.

אורית שרייבר: תודה.

יבגני סובה: תציגי את עצמך.

אורית שרייבר: שמי אורית שרייבר מרשות ניירות ערך.

יבגני סובה: כן.

אורית שרייבר: טיוטת תקנות הסדרת פעילות חברות דירוג האשראי (הוראת שעה), התשפ"א–2020

יבגני סובה: אוקיי.

יבגני סובה: אז אפשר עבור להצבעה?

יבגני סובה: טוב.

יבגני סובה: אם כן, אז אני בעד.

יבגני סובה: אושרו.

יבגני סובה: התקנות אושרו.

יבגני סובה: גם אתה, גם חבר הכנסת טופורובסקי מצטרף.

אביגל כספי: אני רק אגיד שרציתי שתסביר את זה אורית, אבל כשדיברנו על זה בשיחה בינינו, סכום האגרה השנתית, בעצם אם אנחנו מסתכלים על תקנות האגרות, מדובר בעצם על כל הסכומים שמפורטים בתקנות.

אביגל כספי: שזה בעצם הסכום הקבוע והסכומים המשתנים.

אורית שרייבר: נכון.

אורית שרייבר: אגרה של - - -

יבגני סובה: על איזה סעיף את מדברת?

אביגל כספי: בסעיף 26.

אורית שרייבר: תקנה.

אביגל כספי: באגרה השנתית בעצם כתוב:

אביגל כספי: חברת דירוג אגרה שנתית בסכום כך וכך, וכן אגרה משתנה.

אביגל כספי: וכשדיברתי עם עורכת הדין שרייבר, היא אמרה לי שמפרשים את זה שהאגרה השנתית כוללת גם את הסכום הקבוע וגם את הסכום המשתנה, ושני הסכומים האלה מופחתים עכשיו ב-10%, רק כדי שזה יהיה ברור.

יבגני סובה: וזה ברור מהתקנות?

 << אורח >> עודד שפירר: זה מטיב עם החברות.

 << אורח >> עודד שפירר: אז זה יהיה ברור.

יבגני סובה: זה בסדר?

אורית שרייבר: האגרה השנתית מחולקת בעצם לשני רכיבים, חלק קבוע וחלק משתנה לפי מספר מכשירים פיננסיים שכל חברה מדרגת.

אורית שרייבר: אבל שני הרכיבים האלה מרכיבים למעשה את האגרה השנתית.

אורית שרייבר: ומכל הסכום הכולל הזה תהיה הפחתה של 10%.

יבגני סובה: טוב.

יבגני סובה: אם זה מקובל.

יבגני סובה: זה מקובל?

יבגני סובה: בסדר כפי שזה?

יבגני סובה: חבר הכנסת טופורובסקי, זה מקובל גם עליך?

בועז טופורובסקי: מקובל עליי.

יבגני סובה: אז הינה.

יבגני סובה: אנחנו נעבור להצבעה.

יבגני סובה: בסדר?

יבגני סובה: יש עוד שאלות?

יבגני סובה: חבר'ה, מישהו בזום שם אולי?

יבגני סובה: לא.

יבגני סובה: אין מישהו.

יבגני סובה: טוב, אז מי בעד, בבקשה?

יבגני סובה: אושרו.

יבגני סובה: אין מתנגדים.

יבגני סובה: התקנות אושרו.

 << אורח >> עודד שפירר: תודה רבה.

אורית שרייבר: תודה רבה.

יבגני סובה: תודה רבה לכם.

יבגני סובה: כל טוב.